Zondo: Getuienis oor Eugene de Kock bevraagtekenEugene de Kock Die Nongqayi-trust wat ’n groot finansiële weldoener van die voormalige Vlakplaas-bevelvoerder en gevangene Eugene de Kock is, het ŉ ondersoek gelas na die korrektheid van getuienis verlede week voor die Zondo-kommissie van ondersoek na staatskaping dat De Kock na sy vrylating geld van die Suid-Afrikaanse spioenasie-owerhede ontvang het. Die getuienis, wat nie in besonderhede op die kwessie ingegaan het nie, het ingesluit dat De Kock R40 000 per maand van die Staatsekerheidsagentskap (SSA) ontvang sedert sy vrylating in 2015, en ook by ander geleenthede groot bedrae geld ontvang het. Luidens ŉ mediaverklaring het die Nongqayi-trust die regsfirma Baartman en Du Plessis en Botha Rekenmeesters opdrag gegee om die korrektheid van die getuienis vas te stel. De Kock het kennis gegee van sy volle samewerking.